ཚེས་བཅུ་གཉིས་ཉིན་གྱི་དགོང་མོར།ཁང་པའི་སྟེང་འོག་ཐམས་ཅད་གཙང་མར་ཕྱགས།ཁང་པའི་ཀ་གདུང་དང་ཐབ་ཀ་སོགས་ལ་གྲོ་ཕྱེས་ཁྲ་རྟགས་བཀོད།རྒྱས་པ་ལ་གཡུང་དྲུང་དང་དཔལ་བེའུ་སོགས་བཀྲ་ཤིས་པའི་རི་མོ་འབྲི་ཆང་སྣོད་སོགས་ལ་མར་གྱི་ཁྲ་རྟགས་ཀྱིས་བརྒྱན།བཅུ་གསུམ་དངོས་རོལ་གྱི་གོམས་སྲོལ་ལ།ཉིན་དང་པོ་སྟེ་བཅུ་གསུམ་ཉིན།སྐྱ་རེངས་མ་ཤར་གོང་ཙམ་ནས་ལངས་ཏེ་ཁ་ལག་གཙང་མར་བཀྲུས་རྗེས་སྐྱེས་པ་རྣམས་ཀྱིས་རང་རང་གི་ཁང་སྟེང་ནས་ལྷག་བསང་བཏང་།བུད་མེད་རྣམས་ཆུ་ཁ་ནས་ཆུ་དང་འཁྱགས་རོམ་ལེན་ཏེ་ཆུའི་སྣོད་བཀང་།ཟས་ཀྱི་ཐོག་མར་ཁྱིམ་དུ་ལོ་ན་མཐོ་བའམ་ཡང་ན་བཟའ་དཔོན་གྱིས་ཁྱིམ་མི་ཐམས་ཅད་ལོ་གསར་པའི་ནང་བཀྲ་ཤིས་བདེ་ལེགས་ཡོང་བའི་སྨོན་ཚིག་བརྗོད་པ་དང་སྦྲགས།ཁ་ཕྱེ་མས་གསོ་ཞེས་དཀར་གསུམ་མངར་གསུམ་གྱི་ཕྱེ་མ་འགམ་དུ་འཇུགདེ་ནས་གང་འདོད་ཀྱི་ཟས་ལ་ལོངས་སྤྱད་དེ་རང་ཁྱིམ་དུ་སྐྱིད་སྐྱིད་བཏང་བ་ལས་ཕྱི་ལ་འགྲོ་སྲོལ་མེད།